52. schôdza NR SR - 3.deň - B. popoludní
Dátum: 2026-05-28
Poslanec: Krátky, Rastislav (KDH)
Druh vystúpenia: Vystúpenie v rozprave

Hostia na balkóne. Pán minister, aby som vás nezabudol. Ja som sa prihlásil do tejto rozpravy. Pôvodne som si odkladal tieto svoje poznámky k štátnemu záverečnému účtu. No už ale, keď ste vystúpili k správe, ktorá sa volá Správa o pokroku Slovenskej republiky a teda ste najviac zdôraznili to, že ste mali protivetor a že teda tá destabilizovaná situácia vo svete vám nehrá do karát a že to vlastne môže za tie zhoršené výsledky alebo teda to, že sa vám nepodarí plniť vlastné ciele, tak k tomu treba povedať niekoľko faktických komentárov. Vy celý čas v tejto diskusii si pýtate konkrétne čísla, tak vám ich niekoľko dám. Prvé číslo, ktoré vychádza z vašej Správy o pokroku, je veľmi zaujímavé. Je to tabuľka príjmov, ktoré vám poskytla prvá, druhá, tretia konsolidácia, ktoré ste zaviedli. A keď spočítate tie príjmy, ktoré vám prichádzajú extra do peňaženky, do štátnej peňaženky, do verejných financií, tak vidíte z toho, že sa topíte v príjmoch, doslova a do písmena. Do konca tohto roku vyzbierate navyše oproti tomu stavu vďaka konsolidáciám o 11,5 miliardy viac. Čiže topíte sa v príjmoch na jednej strane, prichádzajú extra miliardy do rozpočtu. Zároveň hovoríte, že sme teda v konsolidácii, to znamená, že hovoríte o ozdravovaní verejných financií. Ale sama táto Správa o pokroku zároveň na druhej strane konštatuje, že nedošlo k stabilizácii verejných financií. Tak sa chcem opýtať, že teda kde nastal problém z vášho pohľadu? Z môjho pohľadu je ten problém v tom, že tá konsolidácia, ktorú robíte, je neúčinná. Skrátka, minula sa účinku. A už to naznačuje veľmi diplomaticky, ale hovorí to v zásade jasne aj správa NKÚ, ktorú máte priloženú k štátnemu záverečnému účtu. Túto otázku si kladie aj Rada pre rozpočtovú zodpovednosť a odpovedá na to veľmi jednoznačne, lebo vy sami hovoríte, že teda nedošlo k stabilizácii verejných financií, hoci ste vybrali 11,5 miliardy navyše. No a odzrkadľuje sa vám to v niečom, v čom ste sa najprv pýšili a chválili tým, a to je ten ukazovateľ dlhodobej udržateľnosti, lebo všetko to úsilie konsolidačné, všetky tie miliardy navyše majú splniť ten účel, že teda ozdravíte verejné financie, štátny rozpočet bude dlhodobo v dobrej kondícii, udržateľný, aby sme sa dokázali financovať, dokázali zachovať sociálny štandard, dokázali investície podporovať a dotiahnuť ich do konca. No ale revízia tohto ukazovateľa aj spätne vám hovorí a dáva vám vysvedčenie, ktoré by sa dalo nazvať prepadnutím päťkou, pretože vy ste naozaj v tom indexe dlhodobej udržateľnosti v každom jednom roku neklesli pod 5 %. Ešte aj ten rok, keď ste zostavovali minuloročný rozpočet a tešili ste sa teda, že máte dobré odhady a výhľady v dlhodobej udržateľnosti, tak ešte aj tam sa vám revidovali čísla a ukázalo sa, že vy ste stále vo vysokom riziku, pokiaľ ide o verejné financie. Čiže Správa o pokroku Slovenskej republiky je správou o tom, ako sa vám vlastne ten pokrok nedarí vypôsobiť. A nie je to A výhľady v dlhodobej udržateľnosti, tak ešte aj tam sa vám revidovali čísla a ukázalo sa, že vy ste stále vo vysokom riziku, pokiaľ ide o verejné financie. Čiže správa o pokroku Slovenskej republiky je správou o tom, ako sa vám vlastne ten pokrok nedarí vypôsobiť. A nie je to preto, lebo máte protivietor. Áno, treba vám férovo uznať, že to má svoju rolu. Je to jeden z vplyvov, ktoré vplývajú na verejné financie, ale nie je to ten zásadný, ani prvý, ani najväčší vplyv. Je to jeden z ďalších v rade. Tie zásadné vplyvy, ktoré hovoria o tom, že prečo sa vám nedarí dodržiavať vaše vlastné ciele ozdraviť verejné financie, stíšiť tie červené kontrolky, ktoré vám blikajú na vašej palubnej doske, tej pomyselnej palubnej doske, ak teda vy pilotujete verejné financie, tak musíme povedať, že je to veľmi divoká jazda. A nedarí sa vám držať štátny rozpočet v medziach, v ktorých ste si ho naplánovali a nakreslili. Poviem jedno také ilustratívne číslo. Teraz sme mali štátny záverečný účet, budeme chvíľku o ňom hovoriť. A teda v 38 organizáciách ústrednej štátnej správy, čiže ministerstvá, rozpočtové organizácie, a teraz príde aj pochvala – je Ministerstvo financií v zásade dobrý hospodár, lebo to je asi jediná organizácia, ktorej sa podarilo mať 100 % na to čerpanie. To je v podstate pochvala, pretože hneď teraz chcem povedať ten odpočet za tie ďalšie organizácie a ministerstvá, tie dopadli tak, že 30 z nich, z tých 38, 30 z nich prekročilo svoje rozpočty. Tak aký to bol konsolidačný rok? Čo je to za pokrok v ozdravovaní verejných financií, keď vy si napíšete rozpočet, ktorý nedodržíte, v podstate drvivá väčšina vašich organizácií a ministerstiev prekračuje rozpočty. A to teda nie hocijako, to nie sú rozpočty, ktoré by boli prekročené len o pár percent. Keď si pozriete také Ministerstvo hospodárstva, tak tí ho prestrelili o 160 %. To nie sú nejaké štatistické odchýlky, že teda boli nejaké mimoriadne udalosti, nejaká havária sa stala, tak prišlo k mimoriadnemu čerpaniu a prekročil sa rozpočet o 1 – o 2 %. Áno, aj také organizácie máte, máte napríklad Ministerstvo dopravy. To je ukážkový príklad zlého hospodárenia v správe o pokroku, keď sa teda rozprávame o tom, ako ozdravujete verejné financie, pretože ono napríklad prekročilo rozpočet len o 3 %. Poviete si, to nie je až tak veľa, v zásade sa trafili do rozpočtu, len keď si pozriete ich kapitolu, tak zistíte, že mali mimoriadny príjem do rozpočtovej kapitoly 200 miliónov a tieto peniaze prejedli. A ešte prestrelili ten rozpočet. Tak čo ste to mali za konsolidačný rok? Aký pokrok môže nastať, keď vy takto šafárite? Keď vy prejedáte ešte aj mimoriadne príjmy, ktoré vám prídu. Môžete povedať na to jednu vec, ktorá je skutočne pravdou. Z pohľadu percent, keď sa pozeráte na deficit verejných financií, tak vy ste ho tento rok, teda ten rok, ktorý odpočtujete, ten rok 2025, mali lepší, ako ste si naplánovali. Tam by ste skončili a povedali by ste: „Mám lepší deficit, ako sme plánovali.“ No ale keď opäť otvoríte si štátny záverečný účet, pozriete sa pod povrch, čo je teda za tým, tak zistíte, že len kvôli účtovnej operácii sa vám výrazne zlepšil ten deficit, ktorý máte, a ten deficit vôbec nie je dobrý. On je stále nad 6 miliardami. Napriek tomu, že sa topíte v peniazoch, napriek tomu, že máte šetriť, máte deficity, zatínate každý rok sekeru 6 miliárd. To správa o pokroku by mala vlastne hovoriť, že vy prejedáte všetky peniaze, ktoré vyťahujete od ľudí, neozdravujete verejné financie a zároveň to brzdí ekonomiku. A to sú vaše čísla, ktoré vás usvedčujú z toho, že ste ju zbrzdili, pretože váš odhad rastu bol 2,2 %. Ale nedosiahli ste ani takýto rast. Nedosiahli ste ani len priemer európskych krajín. Vy ste úplne na chvoste krajín, alebo žiaľ sme, teda mňa to vôbec neteší, že to musím hovoriť. Najradšej by som bol dnes v situácii, že sa pozerám na správu o pokroku, ktorá hovorí o tom, koľko sa ušetrilo, že konsolidácia bol úspešný projekt a že nám to prispieva k rastu v národnom produkte. Ale nie je to tak. Rast je zastavený, konsolidácia je neúspešná, peniaze sú prejedené, ktoré ste vy jedli. Vybrali ste ich, unavili ste materiál, unavili ste podnikateľské prostredie. To si uvedomuje, že má istú solidárnu spolupatričnosť s touto krajinou a dalo tie peniaze do rozpočtu. V mnohom vám ich poslali. Ale zároveň ste ich brutálne demotivovali tými opatreniami, ktoré ste nasadili. Áno, aj tou pertraktovanou transakčnou daňou a odrazilo sa to na chuti investovať opäť na Slovensku. Pozrite si dáta Slovensko-nemeckej obchodnej komory. Tam demotivácia, negatívne nálady. Opätovná chuť investovať na Slovensku sa zvýšila, tá demotivácia, o 120 %. Proste jednoducho vy demotivujete tých podnikateľov, pokiaľ rovno nie sú nútení zavrieť si živnosť alebo svoj podnik na to, aby povedali, že nebudeme tu ďalej investovať, alebo sa rovno zoberú a odídu. A to sme tu videli. Máme tu už v podstate trend odchodu firiem zo Slovenska. Mnohé odchádzajú do Čiech. Živnostníci to rovno zabalili, 50 000, genocída na živnostníkoch, alebo potom sú tu firmy, ktoré sú tu ešte stále prítomné, veľké, ale hovoria: už by sme nezopakovali investíciu na Slovensku. A ten počet rastie. Či správa o pokroku by mala hovoriť o tom, že áno, vybrali sme peniaze navyše a teraz ideme otočiť ten trend. Teraz tým firmám dáme perfektné prostredie na to, aby sa opäť rozleteli a mohli im zisky stúpať, pretože za ostatné dva roky – a toto v tej správe chýba, toto tu vôbec nie je uvedené – podľa účtovných závierok z portálu Finstat to vyzerá tak, že slovenským firmám, podnikateľskému prostrediu klesajú nielen tržby, ale aj zisk. To už dva roky po sebe. A to je presne ten čas, ktorý meškáte s prorastovými opatreniami. Lebo vy teraz vlastne zisťujete, že tie prorastové opatrenia tu už teda, že tu majú byť. Hej? Vy to teraz zisťujete. Ešte ich nemáte v paragrafovom znení, všetci, či sociálni partneri alebo hospodárstvo, pozerajú, že teda ale čo sa stalo. Lebo vy ste hovorili na jeseň, že budú. Ešte ich nemáte ani len v paragrafovom znení a ich čísla o tom, ako sú zaťažení, ako majú guľu na nohe, ako sa im tu nedarí a nechcú tu ďalej podnikať, hovoria už dva roky o tom, že toto nie je len blbá nálada, ale že tu sú aj horšie hospodárske výsledky. Čiže ja hovorím, že prorastové opatrenia, ktoré nemali vplyv na rozpočet, o ktorých vy teraz najviac hovoríte, meškajú už dva roky. Prečo ste ich nezaviedli hneď, keď ste zdvihli dane? Keď vás to nič nestalo a mohlo im to pomôcť, tak by to bolo fér. Ak im na jednej strane dvíhate dane, aby ste dostali do rozpočtu peniaze, a na druhej strane pre nich viete urobiť opatrenia, ktoré vás nič nestoja, ale uľahčiť im, tak ste to mali urobiť vtedy. Nie teraz. Takže vaša správa o pokroku v podstate konštatuje, že vy ho brzdíte. A v tomto konkrétnom prípade druhý rok. Nehospodárite dobre, pretože 30 z vašich tridsiatich ôsmich organizácií prekročilo rozpočty, závratne niektoré. Alebo prejedli mimoriadne príjmy, ktoré mali jednorazové. Ja som na výbore pre hospodárstvo na ministerstve narátal z tých organizácií záverečných účtov, ktoré sme my dostali, že každá druhá organizácia mala nejaký mimoriadny príjem a zároveň prekročila rozpočet vo svojom čerpaní a prejedla ho. Čo to je teda za konsolidačný rok? Z toho to krásne vidno, že tá konsolidácia sa nedarí. A to nie je protivietor zo zahraničia. To sú vaše vlastné inštitúcie. To je vaše vlastné hospodárenie. To sú vaše vlastné záverečné účty z cieľov, ktoré ste si dali a nepodarilo sa vám ich splniť. Čiže to nie je protivietor zo zahraničia. To nie je destabilizácia na Blízkom východe, Hormuz, energetický šok. To sú vaše vlastné ciele, rozpočty, ktoré neplníte a plytváte. Ste zaplavení peniazmi, ktoré beriete od ľudí, plytváte nimi tým, že prekračujete rozpočty, konsolidácia nefunguje, ekonomický rast sa zabrzdil, podnikateľský sektor, ktorý celú tú hodnotu vytvára, ale leje vám peniaze do rozpočtu, je demotivovaný a na odchode. A teraz začínate rozmýšľať, že by ste im teda mohli priniesť zopár prorastových opatrení, ktoré vás nič nebudú stáť. Dva roky neskoro. Čiže toto ja vyčítam v tejto správe o pokroku, že vám ten pokrok v nej chýba. To je ako s tou energetickou pomocou, ktorú ste nazvali, že je adresná. Vy ste v zákone jeden zákon nazvali, že poskytujete adresnú energopomoc. A to sa vám odrazí v budúcom záverečnom účte za tento rok. To tam bude krásne vidieť a to je ďalší typ plytvania. Vy niečo pekne nazvete. Ako toto, že to je správa o pokroku. A je to v podstate pravý opak toho, čo to má byť. Ako som povedal, dávam vám ten príklad s tou adresnou energopomocou. Ona je síce nazvaná, že je adresná, ale keď sa pozriete na zmysel tej energopomoci, tak zistíte, že sa minula zmyslu, pretože mala byť určená pre tých, ktorí majú hlboko do vrecka a nevedia si zaplatiť cenu energií. Čiže je normálna vec v sociálnom štáte podporiť bývanie, podporiť zvyšujúce sa ceny energie alebo vysoké ceny energie, keď sú, odsúvate tú infláciu, chcete im pomôcť. Dobre. To je legitímny cieľ sociálnej vlády. Na druhej strane, keď rozbalíte knihy, pozriete sa na parametre teda tejto nazvanej adresnej energopomoci, tak zistíte, že je presným opakom, je neadresná. Vy ste si na ňu vyčlenili 400 miliónov a podľa analytiky z údajov katastra a toho, akú máme štruktúru majetku medzi obyvateľstvom, tak vám nevyhnutne vyplynie záver, keď spravíte analýzu toho, ako ste teda naparametrizovali túto energopomoc, že vy vlastne z 80 až 120 miliónov z tejto energopomoci dávate domácnostiam, ktoré vlastnia dve a viac nehnuteľností. Čiže presne tým domácnostiam, ktoré, keď majú hlboko do vrecka, keď príde na nich nejaká ťažká životná situácia, tak majú dostatočne veľký majetok na to, aby tú situáciu zvládli a nedostali sa do existenčnej krízy. Ale takým ste dali. A takí dostali práveže ešte násobne viacej ako tí, čo majú len jednu nehnuteľnosť a skutočne potrebujú pomôcť asi s účtami za energie. Čiže vy ste vlastne každé piate euro, najmenej každé piate, každé štvrté euro dali ľuďom, ktorí tú energopomoc nepotrebujú. To nie je súčasť pokroku. To nie je zodpovedné hospodárenie, to nie je konsolidácia verejných financií, to je populizmus. To je plytvanie, to je snaha kúpiť si voličov. A takých vecí by sme tu mohli nájsť viac. Navyše vám s tým deficitom, a to je posledná poznámka, pomohla mimoriadna dividenda zo Slovenských elektrární, s ktorou ste nepočítali a objavila sa vám vo výške 180 miliónov. Čiže to nie je tak, že vy by ste lepšie hospodárili a stanovený cieľ, ktorý ste si dali, tak ste ho splnili vlastným úsilím lepšie, ako ste predpokladali. Je to presne opačne. Vám to spadlo ako pečený holub z neba do lona, tá dividenda z elektrární. Brutálne vám hrá do karát to nedodanie vojenskej techniky, ktoré vlastne tvorí tú účtovnú operáciu, s ktorou presúvate len výdavok na budúci rok a preto máte to jedno pekné číslo v tej správe o pokroku lepšie ako váš cieľ. Ale to je jediný možný bod, ktorým sa vy môžete pochváliť, a ešte aj ten, keď si rozoberiete na drobné, tak zistíte, že sa nemáte čím chváliť. Lebo sa to presunie do roku, kde plánujete obrovský deficit. Roku, kde ste mali mať deficit na 3 %, potom ste to revidovali na 3,5 %. Potom to revidujete, teraz už vidíme v tejto správe, že to má skončiť na 4,2 %. Zase to určite prestrelí, nielen že 6 miliárd, vy prestrelíte aj 7 miliárd. A potom hovoríte, že bude potreba ešte zvýšiť potrebu konsolidačných opatrení, pokiaľ by ste zaviedli prorastové opatrenia. Čiže ináč povedané, že ak by ste začali pomáhať, tak ten deficit budete mať ešte vyšší. Aký vysoký, sa pýtam. Kde to pôjde? K 7,5 miliardám? No a to je odhad Rady pre rozpočtovú zodpovednosť. Pokiaľ neprídete so štvrtou konsolidáciou, tak zatnete tak obrovský deficit, že bude dvojnásobne väčší pomaly ako váš cieľ, ktorý ste mali na začiatku. Tam ste sa dostali. Čiže vy nemôžete predkladať správu o pokroku. Táto správa by sa mala volať správa o tom, ako sa nám nedarí urobiť pokrok s verejnými financiami, napriek tomu, že máme obrovské príjmy rádovo v miliardách. Do konca tohto roku 11,5 miliardy. Topíme sa v peniazoch a nám sa ten pokrok urobiť nedarí. No a to je celý ten dôvod, prečo vám hovoríme, že bude lepšie, keď od toho radšej pôjdete, lebo každý, kto dostane do rozpočtu extra 12 miliárd, by ten pokrok už dávno hravo urobil. Jedna faktická. Ale pán poslanec Ján Skulík tu. Nie.